Referat af bestyrelsesmøde og klubaften

tirsdag den 1. NOV 2016 kl. 18.00 i klubhuset.

**Dagsorden:**

**​**Pkt. 1: Godkendelse af referat​ af BE-mødet den 4. OKT,

Pkt. 2: Status vedr. EL-cykel projekt,

Pkt. 3: Status vedr. tidtagning til Storebæltsløbet 2017 v/John Agertoft,

Pkt. 4: Klubaftener!! Har vi for mange – set i lyset af antal medlemmer, der møder op!!

Pkt. 5: Planlægning af Julearrangement i DEC, Glögg, æbleskiver m.v.

Pkt. 6: ”Andet kig" på 2017, Generalforsamling i JAN 2017,

Pkt. 7: Status vedr. Søren Andersens Glögg-tur i NOV. Primært under klubaftenen,

Pkt. 8: Evt. øvrige indlæg.

***Referat:***

*Ad pkt.1: I.a.b.*

*Ad pkt.2: Formanden refererede om status vedr. El-cykelprojektet i samarbejde med Slagelse Kommune. SCRM har foreløbigt fået stillet én el-cykel til rådighed, betalt af kommunale midler. Det forventes, at ansøgningen om yderligere to el-cykler får et positivt udfald, og at SCRM med udgangen af 2016 får to cykler til klubbens ejendom.*

*I forbindelse med Åbent Hus arrangementet ved Alliancehaven den 11. oktober stillede Fri Bike Shop 5 el-cykler til afprøvning for fremmødte borgere. Fri Bike Shop fik – trods kun få fremmødte – solgt 2 el-cykler.*

*Det er aftalt med Slagelse Kommune, at et tilsvarende arrangement skal gennemføres til foråret.*

*Ad pkt. 3: I forbindelse med planlægning af Storebæltsløbet 2017 har SCRM ved John Agertoft forsøgt at lave aftale med DCU om tidtagning. Det har imidlertid vist sig, at DCU tilmeldingssystem ikke er håndterbart for deltagerne. En afprøvning internt i bestyrelsen afdækkede så store problemer, at bestyrelsen har besluttet at droppe DCU som leverandør af tidtagning.*

*John Agertoft aftaler herefter med Sports Timing (som var leverandør i 2016) at vi også vælger dem som leverandør af tidtagningen i 2017.*

*Ad pkt. 4: Bestyrelsen har debatteret det svingende fremmøde til klubaftener hen over året. Det blev bl.a. diskuteret, om vi har for mange klubaftener, samt om bestyrelsen er tilstrækkeligt opfindsomme mht. til at fastholde medlemmernes interesse. I den forbindelse skal det nævnes, at bestyrelsen ved flere lejligheder har efterlyst medlemmernes ønsker og forslag, - uden at det har givet konkrete bud på indhold m.v.*

*Debatten blev efterfølgende taget op med de fremmødte medlemmer under klubaftenen, og her blev der fremsat et antal meget positive og spændende forslag, som bestyrelsen vil behandle på det kommende bestyrelsesmøde i december.*

***Følgende forslag behandles i december:***

* *Foredrag om -/- anvisning af udspænding efter gennemført aktivitet, løb eller træning. Der vil blive taget hensyn til ønsket om ekstern instruktør,*
* *Instruktion vedr. personlig indstilling af cykler ved ekstern ekspert,*
* *Oplæg til et antal debatindlæg vedr. planlægning af deltagelse i diverse løb, problematikker vedr. gennemført træning samt feed back på personlige oplevelser under løb og træningssekvenser.*

*Det er endvidere aftalt, at bestyrelsen lægger et oplæg på hjemmesiden vedr. evt. reducering af antallet af klubaftener.*

***Medlemmerne opfordres til at anvende dette oplæg til at tilkendegive personlige holdninger til emnet.***

*Ad pkt. 5: Bestyrelsen har – i stil med tidligere år – planlagt den årlige juleafslutning (Glögg og æbleskiver) til tirsdag den 6. december kl. 19.00 i klubhuset.*

*Ad pkt. 6: Bestyrelsen har så småt rettet fokus på generalforsamlingen tirsdag den 31. januar 2017. I den anledning ønsker bestyrelsen at rette opmærksomheden på, at klubbens kasserer, John Agertoft, ikke ønsker genvalg, idet han af arbejdsmæssige opgaver ikke kan afse tid til på at påtage sig genvalg.*

***Bestyrelsen retter i den anledning medlemmernes opmærksomhed på, at vi i fællesskab ”skal finde” et medlem, som har lyst til at påtage sig opgaven som kasserer.***

***Forslag og interesserede opfordres til at rette henvendelse til formanden.***

*Ad pkt. 7: Søren Andersen repeterede info vedr. det af ham planlagte MTB/Landevejs arrangement med udgangspunkt fra Sørens adresse.*

*Arrangementet gennemføres lørdag den 12. november med start kl. 09.30.*

***Se oplysninger på SCRM hjemmeside, samt evt. på FB.***

*Ad pkt. 8: Ingen indlæg.*

*Referent*

*Ib P. Jensen*